cyanic-selkie/wikianc huggingface dataset:
Yung Lean
2014-2016: Unknown Memory ja Warlord
Vuonna 2014 Yung Lean ja Sad Boys aloittivat White Marble Tour-kiertueen Euroopassa, esiintyen 24 kaupungissa. Pian kiertueen jälkeen Sad Boys julkaisi tulevan Black Marble Tour-kiertueen, joka sisälsi useita esityksiä ympäri Pohjois-Amerikkaa. Ensimmäinen esitys oli Webster Hallissa New York Cityssä ja se sai hyvän vastaanoton lehdistöltä, kuten XXL:ltä ja The New York Timesiltä.
Yung Lean julkaisi ensimmäisen kokopitkän albuminsa Unknown Memoryn 23. syyskuuta 2014. Albumin yhteydessä tehtiin kiertueet Pohjois-Amerikassa ja Euroopassa, jotka alkoivat 1. joulukuuta New Yorkista lähes loppuunmyydyllä esityksellä Webster Hallin päälavalla.
Yung Lean julkaisi toisen kokopitkän albuminsa WarLordin, 25. helmikuuta 2016. Hän julkaisi myös vaatemalliston, Sad Boys Entertainmentsin. Håstad oli mallina Calvin Kleinin AW16 kampanjassa heinäkuussa 2016. Warlord amerikankiertueen aikana hänen kiertuebussiaan kohti ammuttiin Pennsylvaniassa. Håstad on myös vierailijana Frank Oceanin levyllä Blonde, jolla hän on taustalaulajana kappaleilla Godspeed ja Self Control. Håstadin osuudet levylle äänitettiin Frank Oceanin asunnossa Lontoossa hänen ollessaan 17-vuotias.
Yung Lean julkaisi yllätyksenä kappaleen Hennessy & Sailor Moon yhdessä Bladeen kanssa 25. lokakuuta 2016. 14. joulukuuta 2016 hän julkaisi mixtapen Frost God, joka sisälsi kahdeksan kappaletta mukaan lukien kappaleet Hennessy & Sailor Moon, sekä Crystal City yhdessä A$AP Fergin kanssa.
Vuonna 2016 Yung Lean julkaisi myös sivuprojektin Psycopath Ballads nimellä jonatan leandoer127, jota myytiin vain rajoitettu sadan kappaleen erä kasetteina.
2020–nykyinen: Starz ja In My Head
Yung Lean julkaisi singlen "Boylife in EU" 26. helmikuuta 2020 Whitearmorin tuottamana.
Yung Lean: In My Head dokumentti tuli ensi-iltaan Finnkinossa 9. joulukuuta 2020. Henrik Burmanin ohjaamana, dokumentti kertoo Håstadin urasta Stranger-albumin julkaisuun asti.
Diskografia
Yung Leanin diskografia
Paistos
Paistos tarkoittaa yleismerkitykseltään paistamalla valmistettua ruokaa. Sanaa käytetään erityisesti merkityksissä paistettu vuokaruoka tai taikinakuorinen vuokaleivonnainen.
Suomalainen, suolainen pääruokapaistos on esimerkiksi makaronilaatikko. Eri kansainvälisistä keittiöistä tunnettuja paistostyyppisiä ruokalajeja ovat esimerkiksi moussaka, lasagne ja hotpot.
Lähteet
Casserole Güveç
Vieraan käden oireyhtymä
Vieraan käden oireyhtymä eli vieraan käden syndrooma on tila, jossa ihmisen jompikumpi käsi (käsivarsineen) ei ole hänen hallittavissaan kunnolla. Se saattaa johtaa vaikkapa siihen, että oireyhtymästä kärsivän ihmisen käsi väkisin hakkaa hänen omat kasvonsa mustelmille tai että hän ottaa laukusta esineen väkisin – jopa hänen itsensä huomaamatta –, tai siihen, että käsi napittaa napit henkilön huomaamatta.
Vieraan käden oireyhtymään voi liittyä jalan vaikea hallittavuus. Jalka on samalla puolella kuin hallitsematon tai vaikeasti hallittava käsi.
Joskus vieraan käden oireyhtymä johtuu aivokurkiaisen katkaisemisesta. Osassa tapauksista vieraan käden oireyhtymä aiheutuu kortikobasaalisesta degeneraatiosta.
Oireyhtymä on harvinainen. Vuosien 1996–2011 väliltä arkistosta löytyi tietoja 150:stä tapauksesta.
Rion julistus
Rion julistus on Yhdistyneiden kansakuntien vuonna 1992 tekemä sopimus. Se on nimetty Rio de Janeiron mukaan. Rion julistustuksessa on 27 periaatetta, jotka koskevat kestävän kehityksen edistämistä maailmassa.
Lentokonehalli
thumb|250px|Lentokonehalli. Lentokonehalli on isokokoinen rakennus, joka suojaa pysäköityä lentokonetta säältä. Lentokonehallissa lentokoneita voidaan huoltaa ja säilyttää. Se vastaa lentokoneille samaa kuin autotalli autoille. Lentokonehalli sijaitsee yleensä lentokentällä. Myös lentokoneiden valmistukseen käytettyä rakennusta voidaan kutsua lentokonehalliksi. Lentotukialuksilla kannen alapuoliset lentokonehallit, joita voi olla yksi tai useampia, ovat tilat, joissa aluksen koneita säilytetään ja huolletaan.
Lentokonehallista käytetään myös englannista lainattua nimitystä hangaari. Hangaarilla tarkoitetaan joskus myös muunlaisia isoja hallirakennuksia ja suojia erilaisille aluksille ja kulkuvälineille, kuten autoille ja panssarivaunuille. Tieteiselokuvissa ja -kirjallisuudessa hangaari voi olla myös avaruusaluksella tai avaruusasemalla oleva avaruushävittäjien halli.
Tim Hetherington
Timothy Alistair ”Tim” Hetherington (5. joulukuuta 1970 Liverpool, Englanti – 20. huhtikuuta 2011 Al Misratah, Libya) oli brittiläis-yhdysvaltalainen kuvajournalisti. Hänen ja Sebastian Jungerin tekemä dokumenttielokuva Restrepo (2010) oli Oscar-ehdokkaana.
Elämä
Hetherington syntyi vuonna 1970 Liverpoolissa. Hän opiskeli kirjallisuutta Oxfordin yliopistossa ja aloitti uransa kustannusalalla. Jatko-opiskeluvaiheessa Hetherington vaihtoi valokuvaukseen, jota opiskeli Cardiffissa 1996. Valokuvaajana hän työskenteli ensimmäisen kerran The Big Issue -lehdelle, ja sieltä hän siirtyi The Independentille. thumb|upright|left|Hetherington valokuvaamassa [[Huambossa, Angolassa vuonna 2002.]]
2000-luvun alussa Hetherington oli Länsi-Afrikassa, muun muassa Liberiassa, Sierra Leonessa ja Nigeriassa, kuvaamassa poliittisia levottomuuksia ja niiden vaikutusta ihmisiin. Hän oli ainoa länsimaalainen valokuvaaja, joka vietti aikaa kapinallisjoukkojen keskuudessa Liberian sisällissodan aikana. Vuonna 2006 Hetherington oli jäsenenä YK:n turvallisuusneuvoston Liberia-komiteassa, ja hänen tehtävänään oli raportoida neuvostolle Liberian vakauteen liittyvistä asioista.
Hetherington ja Vanity Fairin toimittaja Sebastian Junger lähtivät 2007 noin vuoden mittaiselle komennukselle Afganistaniin, ja he liittyivät Korengalinlaaksossa asemapaikkaa pitäneeseen yhdysvaltalaispataljoonaan. Samana vuonna Hetherington palkittiin Afganistanissa ottamastaan valokuvasta World Press Photon vuoden valokuvalla. Junger ja Hetherington ohjasivat Afganistanissa dokumenttielokuvan Restrepo. Vuonna 2010 julkaistu dokumentti palkittiin Sundancen elokuvajuhlilla, ja se oli ehdokkaana parhaan dokumentin Oscar-palkinnon saajaksi. Vuonna 2009 Hetherington julkaisi Liberiaa käsittelevän kirjan Long Story Bit by Bit ja vuonna 2010 Afganistanissa olevia yhdysvaltalaissotilaita käsittelevän kirjan Infidel.
Hetherington kuoli vuonna 2011 Libyassa, missä hän oli tekemässä multimediaprojektia humanitaarisista asioista sisällissodan keskellä. Hetherington joutui kolmen muun valokuvaajan kanssa Muammar Gaddafia kannattavien joukkojen kranaattituleen Al Misratahin kaupungissa. Kaikki neljä saatiin hengissä sairaalaan, mutta Hetherington kuoli pian verenhukkaan. Myös Chris Hondros kuoli vammoihinsa myöhemmin.
The Battle of Gettysburg
The Battle of Gettysburg on vuonna 1955 kuvattu puolituntinen dokumenttielokuva, joka kertoo Gettysburgin taistelusta Yhdysvaltain sisällissodassa vuonna 1863. Elokuvan kertojana toimii Leslie Nielsen. Elokuvan on käsikirjoittanut Dore Schary ja ohjannut Herman Hoffman. Elokuva oli ehdolla Oscar-palkinnon saajaksi kahdessa kategoriassa. Elokuva oli Nielsenin ensimmäinen.
Jim Pla
Jim Pla (s. 6. lokakuuta 1992 Béziers) on ranskalainen moottoriurheilija. Nykyään hän kilpailee GT World Challenge Europe -sarjassa.
Hän aloitti uransa vuonna 2007 Ranskan Formula Renault Campus -sarjassa sijoittumalla kuudenneksi. Seuraavana vuonna Pla kilpaili Euroopan Formula BMW -sarjassa sijoittuen 17:nneksi. Vuonna 2009 hän oli sarjan viides. Vuonna 2010 Pla kilpaili Formula 3 Euroseries-sarjassa voittaen yhden kilpailun sijoittuen loppupisteissä kymmenenneksi. Samana vuonna hän ajoi kaksi kilpailua GP3-sarjassa saavuttamatta pisteitä.
Hänen vanhempi veljensä Olivier Pla on myös moottoriurheilija.
Sateenvarjolaji
Sateenvarjolaji on eliölaji, jonka suojeleminen on tärkeää muiden lajien kannalta. Lajin suojeleminen turvaa myös muiden saman ympäristön lajien säilymistä, ja sateenvarjolajin häviäminen taas vaikuttaisi negatiivisesti muihin lajeihin. Yksi esimerkki sateenvarjolajista on valkoselkätikka, koska sen asuttamaa metsää suojelemalla suojellaan myös muita lahopuita vaativia harvinaisia lajeja.
Sitowise
Sitowise listautui Helsingin pörssiin maaliskuussa 2021.
Sito 1976–2016
Sito perustettiin vuonna 1976. Sen kahdeksan perustajaa olivat tutustuneet toisiinsa työskennellessään ruotsalaisen suunnittelutoimiston suomalaisessa tytäryhtiössä. Kun työnantaja ajautui konkurssiin öljykriisin seurauksena, insinöörit perustivat Suomalaisen Insinööritoimiston, jonka nimi lyheni sittemmin muotoon Sito.
Yhtiöllä oli vuonna 2016 noin 550 työntekijää ja sen liikevaihto oli 52,3 miljoonaa euroa. Se oli keskittynyt infran, liikenteen, maankäytön, ympäristön ja digitaalisten palveluiden konsultointiin. Sitolla oli tytäryhtiö Norjassa.
Wise Group Finland 2010–2016
Wise Group Finland perustettiin vuonna 2010, kun Helmet Business Mentors Oy:n kokoama sijoittajaryhmä osti Insinööritoimisto Ylimäki & Tinkanen Oy:n Kotkasta. Harri Tinkasesta tuli yhtiön toimitusjohtaja ja Rauli Ylimäestä kehitysjohtaja. Ylimäki & Tinkanen oli perustettu vuonna 1984 ja sillä oli lähes 60 työntekijää.
Vuonna 2016 Suomessa ja Baltiassa toiminut yritys työllisti noin 500 henkilöä ja sen liikevaihto oli 44,3 miljoonaa euroa. Yhtiö oli erikoistunut talonrakennusalan konsultointi-, suunnittelu- ja rakennuttamispalveluihin uudis- ja korjauskohteissa. Yhtiöllä oli suomalainen tytäryhtiö Helimäki Akustikot, Tallinnassa sillä oli suunnittelutoimisto ja Latviassa osakkuusyhtiö DVG-rakennesuunnittelutoimiston kanssa.
Sitowise Oy 2017–2020
Sito ja Wise Group Finland yhdistyivät maaliskuussa 2017. Fuusiossa oli mukana myös pääomasijoittaja Intera Partners. Yhtiöstä tuli Suomen suurin suomalaisomisteinen rakennuskonsultointia tarjoava yritys, sen edellä olivat tanskalaisen Rambollin tytäryhtiö Ramboll Finland Oy ja ruotsalaisen Swecon tytäryhtiö Sweco Finland Oy. Uuden yhtiön ensimmäinen yritysostos oli marraskuussa hankittu Maapörssi. Sito ja Wise jatkoivat vuoden loppuun asti itsenäisinä.
Alkuvuonna 2018 toimintansa Sitowise-nimellä aloittanut yhtiö osti helmikuussa Dimenteqin Salosta, lokakuussa Insinööritoimisto Kon-Ins Oy:n Raisiosta ja Insinööritoimisto Jorma Väänänen Oy:n, marraskuussa Geotek Oy:n suunnitteluliikentoiminnan, ja joulukuussa Siltaexpertin.
Tammikuussa 2019 ostettiin LVI-Insinöörit, joulukuussa ostettiin ympäristöteknisiin mittauspalveluihin erikoistunut Envimetria-konsultointiyritys.
Elokuussa 2020 Sitowise osti Ficonicin Jyväskylästä ja myi teleliikennetoimintayksikkönsä Rejlersille. Marraskuussa ostettiin ruotsalainen TFIP.
Sitowise Oyj 2021–
Tammikuussa 2021 ostettiin Paloässät ja helmikuussa Sweetlakes Benviroc, MSDI sekä ruotsalainen VVS Kompetens. Sitowise listautui Helsingin pörssiin, osakekaupankäynti alkoi 25.03.2021. Kesäkuun puolivälissa yhtiöllä oli yli 2 000 työntekijää, loppukuussa ostettiin kiinteistönjohtamiseen erikoistunut Enco ja heinäkuussa ruotsalainen Infracontrol.
Helmikuussa 2022 Ruotsista ostettiin Mavacon. Keväällä Sitowisen toimitusjohtajana aloitti Heikki Haasmaa. Kesäkuussa Sitowise osti Bittiriiheltä Bitcomp Oy:n Jyväskylästä. Metsä- ja luonnonvara-alan toimijoihin keskittynyt yhtiö työllisti noin 80 henkilöä ja sen liikevaihto oli edellisenä vuonna yli 5,6 miljoonaa euroa. Se tuotti digitaalisia palveluita ja ohjelmistoja, joihin kuului esimerkiksi Leafpoint ja Foresta.
Toukokuussa 2023 ostettiin 17 henkilöä työllistänyt Infrasuunnittely Oy, joka oli erikoistunut kaivosteollisuuden infrasuunnittelupalveluihin.
Organisaatio
Kesällä 2023 Sitowisella oli Suomessa 19 toimipistettä ja toimisto Tallinnassa.
Kevääseen 2022 mennessä Sitowise oli tehnyt kuusi yritysostoa Ruotsista.
Projekteja
Sitowise on ollut mukana esimerkiksi seuraavissa projekteissa:
Mäkihypyn maailmancup 1979–1980
Mäkihypyn maailmancup 1979–1980 käsitti 27 osakilpailua, joista kaksi peruttiin. Ensimmäinen osakilpailu pidettiin Cortina d'Ampezzossa Italiassa 27. joulukuuta 1979 ja viimeinen osakilpailu Štrbské Plesossa Tšekkoslovakiassa 25. maaliskuuta 1980.
Sofia Karlsson
pienoiskuva|Sofia Karlsson vuonna 2008. Johanna Sofia Blåsippa Karlsson (s. 25. maaliskuuta 1975) on ruotsalainen laulaja, muusikko ja näyttelijä.
Karlsson on käynyt Kungliga Musikhögskolanin kansanmusiikkilinjan. Vuosina 1998–2002 hän oli kansanmusiikkiyhtye Groupan jäsen. Karlssonin ensimmäinen sooloalbumi, Folk Songs ilmestyi 2002.
Myös muut Karlssonin levyt ovat menestyneet hyvin ja nousseet levymyyntilistojen kärkeen Ruotsissa. Hän on saanut musiikistaan lukuisia palkintoja ja huomionosoituksia.
Above & Beyond
thumb|300px|Paavo Siljamäki ja Tony McGuinness [[New Yorkissa vuonna 2007.]] Above & Beyond on Paavo Siljamäen, Jono Grantin ja Tony McGuinnessin muodostama trance-yhtye, jonka musiikkilajeina ovat lähinnä progressiivinen trance, uplifting trance ja vokaalitrance. Siljamäki ja Grant omistavat lisäksi Anjunabeats-levy-yhtiön.
Above & Beyondin ensimmäisiä näkyviä projekteja oli remix Chakran kappaleesta Home. Tämä klubilistojen kärkeen noussut kappale nostatti kolmikon maineeseen ja poiki heille uusia tarjouksia. Yksi tarjouksista tuli Madonnalta, joka halusi Above & Beyondin tekevän remixin kappaleestaan What it Feels Like for a Girl. Madonna-projektin lisäksi Above & Beyond on miksannut kappaleita mm. J-pop-tähti Ayumi Hamasakille. Kolmikko on tehnyt yhteistyötä myös Faithlessin Zoe Johnstonin kanssa kappaleessa No One On Earth.
Vuosien mittaan Above & Beyondin suosio on kasvanut kasvamistaan, ja heidän kappaleitaan soittavat vakioseteissään ympäri maailman mm. Tiësto, Armin van Buuren ja Paul van Dyk.
Vuonna 2006 kolmikko julkaisi debyyttialbuminsa Tri-Staten. Levy sai jälleen mahtavan vastaanoton, ja The Sun kehui sitä jopa omaperäisimmäksi trance-levyksi vuosiin. Heidän toinen albuminsa, Group Therapy, julkaistiin vuonna 2011, kolmas albumi, We Are All We Need ilmestyi 2014, neljäs albumi, Common Ground, 2018 ja viimeisin, Flow State, 2019.
Lisäksi trio on julkaissut lukuisia muita albumikokonaisuuksia, mm. mixauskokonaisuuksia ja kaksi akustista livelevyä, joissa he esittävät kappaleensa orkesterin avustamana, ilman trance-vivahteita.
Above & Beyond rankattiin DJ mag’s Top 100 DJ’s poll-kyselyssä vuonna 2011 viidenneksi ja 2012 kahdeksanneksi. Kyselyä pidetään tanssimusiikin yhtenä tärkeimmistä listauksista, jossa ihmiset ympäri maailman voivat äänestää suosikki-DJ:tään.
Above & Beyond lähettää lisäksi viikoittaista Group Therapy Radio-ohjelmaa (tunnettiin aikaisemmin nimellä Trance Around The World), jota voi kuunnella eri radioasemilta eri puolella maailmaa, sekä internetissä. Radio-ohjelman jaksoja saa myös ladattua podcastinä iTunesissa, sekä kuunnella Group Therapy Radion omilta sivuilta.
Suomessa Above & Beyond on vieraillut useita kertoja mm. Tampereen Tivolissa 2011, Summer Sound Festivaleilla Helsingin Suvilahdessa 2011, sekä 2013 Summer Sound Festivaleilla Messukeskuksessa, 2015 The Circuksessa, Provinssirokissa ja 2016 The Circuksessa. Viimeksi yhtye esiintyi Suomessa Helsingin messukeskusksessa heinäkuussa 2018
Episode 050 Lontoo 2013 Alexandra Palace
Episode 100 New York 2014 Madison Square Garden
Episode 150 Sydney 2015 Allphones Arena
Episode 200 Amsterdam 2016 Ziggo Dome
Episode 250 George, USA 2017 The Gorge Amphitheatre
Episode 300 Hong Kong 2018 AsiaWord-Expo
Episode 350 Praha 2019 O2-Arena
Yhtye juhli 20-vuotista taivaltaan 18.syyskuuta 2020 julkaisemalla neljännensadannen (Episode 400) Group Therapy Radio-ohjelmansa lähetyksen live-streamina, ilman yleisöä COVID-19 pandemian takia, purjehtimalla pitkin Lontoon Thames-jokea ja soittamalla musiikkia yli 4 tunnin ajan.
Jasmin Weber
thumb|Jasmin Weber Jasmin Weber (s. 15. heinäkuuta 1982 Berliini) on saksalainen näyttelijä. Hänet tunnetaan varsinkin Franziska Reuterin roolista televisiosarjassa Gute Zeiten, schlechte Zeiten, jossa hän esiintyi vuosina 2005–2008.
Vesimyyrä
Ulkonäkö ja koko
Vesimyyrä on myyrälajiksi suurikokoinen ja melko pitkähäntäinen. Sen vartalon pituus on 11–21 senttimetriä, ja hännän pituus 6–13 senttimetriä. Painoa vesimyyrällä on 70–280 grammaa. Sen yleissävy on tumma. Selkäpuoli on tummimmillaan musta, mutta väri vaalenee vatsapuolelle, joka on joskus punaruskeavivahteinen.
Levinneisyys ja elinympäristö
Vesimyyrää tavataan laajalla levinneisyysalueella. Lännessä sitä esiintyy Ranskassa ja Britanniassa, mistä sen elinalue jatkuu läpi Euroopan ja Venäjän Siperiaan Lenajoen laaksoon ja Baikaljärvelle. Pohjoisessa vesimyyrää tavataan pohjoisella napapiirillä saakka ja etelässä Iranissa sekä Lähi-idässä. Suomessa vesimyyriä on tavattu Suomenlahdelta ainakin Oulun korkeudelle saakka. Vesimyyrän levinneisyys on laikuittaista ja tämän vuoksi vaikeasti ennustettavaa.
Vesimyyrä on sopeutuvainen laji, ja se elää monilla erilaisilla elinalueilla jokien, virtojen ja soiden ympärillä. Vesimyyrää tavataan kuitenkin myös niityiltä, pelloilta ja puutarhoista. Kesäisin vesimyyrä viihtyy kosteilla paikoilla ja veden läheisyydessä, kuten soilla ja ojissa. Sen on huomattu vaihtavan talvella kuivempaan maastoon, jossa se asuu kuivempaan maahan kaivetuissa käytävissä.
Käyttäytyminen
Vesimyyrän ravintoon kuuluvat kaikenlaiset kasvit ja niiden osat. Satunnaisesti se saattaa syödä eläinravintoa. Sille on tunnusomaista syödä puiden juuria, joskus myös kuorta. Vesimyyrä syö yleisesti ottaen erilaisia kasveja ja niiden varsia, kuten järviruo’on, järvikortteen ja voikukan varsia. Erityisen ihastunut se on järviruo’on yläosan ytimeen. Se kerää juureksia ja vihanneksia talveksi maanalaisiin koloihinsa.
Vesimyyrällä on useita poikueita kesässä, ja yhdessä poikueessa voi olla 2–9 poikasta. Poikueen keskimääräinen koko on kuitenkin 4–6 poikasta. Ensimmäinen poikue syntyy huhti–toukokuussa, ja vastasyntyneitä poikasia voi tavata vielä syyskuussa asti. Osalla levinneisyysluetta leutoina talvina ensimmäinen poikue voi syntyä jo helmikuussa. Pesäkammio on tavallisesti maan alla, mutta vesimyyrä voi rakentaa pesänsä myös veden ympäröimälle mättäälle. Sukukypsyyden vesimyyrä saavuttaa kahdessa kuukaudessa, mikä tarkoittaa sitä, että varhain keväällä syntyneet poikaset voivat lisääntyä vielä saman vuoden aikana.
Taksonomia ja nimitys
Vesimyyrästä A. amphibius on 2000-luvulla tehtyjen tutkimusten perusteella erotettu toinen laji, Arvicola scherman. A. amphibius on näistä suurempi ja selvästi kytkeytynyt vesielämään, kun taas A. scherman elää enemmän käytävissä.
Vesimyyrän vanhoja kansanomaisia nimityksiä ovat ojamyyrä ja iso ojamyyrä. Puhekielessä vesimyyrästä käytetään joskus nimitystä vesirotta.
Kuudes aisti (täsmennyssivu)
Kuudes aisti voi tarkoittaa seuraavaa:
Biofysiikka
Biofysiikka on monitieteinen tutkimusala, joka tarkastelee biologisia järjestelmiä fysiikan mallein ja menetelmin. Biofysiikan keskeisiä alueita ovat molekyylirakenteiden biofysiikka ja fysiologinen biofysiikka. Molekyylirakenteiden biofysiikka käsittää biomolekyylien rakenteen ja laskostumisen mallintamista fysikaalisin menetelmin. Fysiologinen biofysiikka tarkastelee elävissä soluissa ja elimissä tapahtuvia ilmiöitä kuten hermoston ja sydämen sähköistä viestintää, aineiden kulkeutumista soluissa ja elimistössä, verenkiertoa ja lihasten ja tukielinten toimintaa fysiikan menetelmin.
Biofysiikassa käytettyjä menetelmiä ovat fysiikan peruslakien soveltaminen biologisiin järjestelmiin, mittauksiin pohjautuvien (fenomenologisten) matemaattisten mallien luominen sekä erilaisten mallien pohjalta tehtävät tietokonesimulaatiot ja muut tietokoneella tehtävät analyysit.
Biofysiikka antaa mahdollisuuden ymmärtää biologisia ilmiöitä kvantitatiivisesti ja mallien pohjalta ennustaa biologisten järjestelmien käyttäytymistä. Biofysiikka auttaa ennen kaikkea eläinten elimistön, kasvien, ja muiden eliöiden toiminnan ja rakenneosien koostumuksen ymmärtämisessä. Biofysikaalista tietoa voidaan soveltaa lääkkeiden kehittämisessä, annostelussa ja kohdentamisessa oikeaan paikkaan elimistössä, sairauksien diagnosoinnissa ja hoitamisessa sekä kybernetiikassa ja robotiikassa.
Biofysiikkaa voi opiskella Suomessa tällä hetkellä Oulun yliopistossa ja hieman erilaisilla painotuksilla myös Itä-Suomen yliopistossa lääketieteen fysiikan koulutusohjelmassa, Helsingin yliopistossa, Teknillisen korkeakoulun teknillisen fysiikan koulutusohjelmassa ja Tampereen teknillisen yliopiston fysiikan laitoksessa.
Athos (täsmennyssivu)
Athos voi viitata seuraaviin:
Eukleides Megaralainen
Eukleides Megaralainen (, 450–380 eaa.) oli antiikin kreikkalainen filosofi. Hän oli kotoisin Megarasta.
Eukleides oli Sokrateen oppilas ja tämän lähimpiä ystäviä. Hän oli kiinnostunut erityisesti logiikasta ja etiikasta. Hän perusti megaralaisen koulukunnan, joka harrasti erityisesti logiikkaa. Hänen teoksiaan ei ole säilynyt, mutta viitteitä niiden sisällöstä löytyy muista antiikin teksteistä.
Samantha Beckinsale
Samantha Jane Beckinsale (s. 23. heinäkuuta 1966 Lontoo, Englanti) on englantilainen näyttelijä.
Hän on näytellyt muun muassa televisiosarjoissa Shelley (1989–1992), London's Burning (1990–1992), Time After Time (1994–1995), Get Well Soon (1997) sekä Duck Patrol (1998). Hän on naimisissa näyttelijä Richard Trinderin kanssa.
Hänen isänsä on edesmennyt näyttelijä Richard Beckinsale ja sisarpuolensa näyttelijä Kate Beckinsale.
Mullah Krekar
pienoiskuva|Mullah Krekar vuonna 2012. Najmuddin Faraj Ahmad (kurdiksi :مهلا کرێکار), tunnetaan parhaiden nimellä mullah Krekar, s. 7. heinäkuuta 1956) on kurditaustainen ääri-islamisti, joka tuli Norjaan pakolaisena Pohjois-Irakista vuonna 1991 . Krekar on toiminut Ansar al-Islam -järjestön johtajana.
Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja ja norjalaispoliitikkoja.
Epäiltynä terrorismista
Krekar pidätettiin Norjassa 21. marraskuuta 2003. Häntä syytettiin terroristitoiminnasta Norjassa ja Norjan käyttämisestä terrorismin tukikohtana. Syyttäjä ei kuitenkaan pystynyt todistamaan, että Krekar ja hänen johtamansa Ansar al-Islam -järjestö toimisivat terroristisesti Irakissa. Krekar ja Ansar al-Islam väittivät, että Krekarin johtajuus järjestössä on päättynyt. Yhdysvaltain hallitus on julistanut Ansar al-Islam -järjestön terroristijärjestöksi. Krekar päätettiin karkottaa Norjasta 2005, mutta Irakin epävakaan turvallisuustilanteen ja Krekaria uhkaavan kuolemantuomion vuoksi karkotusta ei pantu toimeen.
Krekar on lisätty 2006 YK:n turvallisuusneuvoston komitean listalle al-Qaida-yhteyksistä epäillyistä henkilöistä.
Stávros Niárchoksen kulttuurikeskus
Stávros Niárchoksen kulttuurikeskus (,, SNFCC) on Kallithéassa Suur-Ateenan alueella Kreikassa sijaitseva kulttuurikeskus. Siinä toimivat muun muassa Kreikan kansallisooppera ja Kreikan kansalliskirjasto.
Mullah Krekar
Epäiltynä terrorismista
Mullah Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja sekä norjalaispoliitikkoja. Krekar hyökkäsi myös Norjan TV2-kanavan toimittajien kimppuun oikeudenkäynnin jälkeen
Stávros Niárchoksen kulttuurikeskus
Kulttuurikeskus sijaitsee rantatontilla, jonka pinta-ala on 17 hehtaaria. Hanke käynnistyi lokakuussa 2006, ja hankkeen rahoitti Stávros Niárchoksen säätiö. Suunnitelmat laati italialainen arkkitehti Renzo Piano. Rakennustyöt aloitettiin joulukuussa 2011, ja ne valmistuivat vuonna 2016. Kulttuurikeskus luovutettiin Kreikan valtiolle vuonna 2017.
Mullah Krekar
Meranin koulutuskeskus
Marraskuussa 2015 Italian poliisi toteutti terrorismin vastaisen operaation, jossa hajotettiin Meranossa toiminut Krekarin johtama Rawti Shax -nimisen terroristijärjestön koulutuskeskus. Järjestö tunnetaan myös nimellä Didi Nwe eli uusi kurssi. Krekar on johtanut Rawti Shax -järjestöä norjalaisesta vankilasta käsin.
Kesällä 2019 italialainen tuomioistuin tuomitsi Krekarin 12 vuoden vankeuteen terrorismista ja Italia vaatii hänen luovuttamistaan.
Affalterbach
Affalterbach on kunta Ludwigsburgin piirikunnassa Baden-Württembergin osavaltiossa lounaisessa Saksassa. Se sijaitsee noin 20 kilometriä Stuttgartista koilliseen. Affalterbach tunnettaneen parhaiten Mercedes-AMG:n kotipaikkana.
Kesäkuun 2022 lopussa kunnassa oli 4 477 asukasta.
Maantiede
pienoiskuva|vasen|Affalterbachin sijainti Ludwigsburgin piirikunnassa. Affalterbach sijaitsee Buchenbachtal-nimisessä laaksossa. Sen korkein kohta on Lemberg, joka kohoaa 365 metriä merenpinnan yläpuolelle.
Historia
Varhaisin asiakirjamaininta Affalterbachista on päivätty 9. tammikuuta 972. Arkeologisten löytöjen perusteella alueella on kuitenkin asuttu jo kivikaudelta lähtien. Affalterbachin lähistöltä on löydetty myös Steinheimin ihmisen kallo, jonka iäksi on arvioitu 250 000 vuotta. Affalter on ikivanha omenapuuta (nyk. Apfelbaum) tarkoittava sana. Vuonna 496 käytiin taistelu, jossa frankit löivät alemannit, ja nykyisen Affalterbachin alueesta tuli kahden heimon rajaseutua. Tilastotietoa Affalterbachista on vasta vuodelta 1525. Tuolloin taloja laskettiin olevan 43 ja lisäksi Wolfsöldenissä oli kolme taloa. Asukkaita oli 270. Affalterbach kehittyi voimakkaasti 1500-luvun kuluessa. Seuraavalla vuosisadalla käyty kolmikymmenvuotinen sota oli tuhoisa myös Affalterbachille, ja toipuminen oli hidasta. 1800-luvun alussa paikkakunnalla asui runsaat tuhat ihmistä.
1800-luvulla väkiluku kasvoi ripeästi, eikä maanviljelys kyennyt enää elättämään koko väestöä. Poismuutto oli runsasta, vaikka uusia elinkeinoja syntyi maanviljelyksen rinnalle. Kuten muuallakin Euroopassa, siirtolaisuuden keskeisin kohdemaa oli Yhdysvallat. Palvelut ja teollisuus eivät saaneet kunnollista jalansijaa Affalterbachissa, joten se jäi maalaiskyläksi, jossa toisen maailmansodan kynnyksellä asui noin tuhat ihmistä.
Affalterbach alkoi modernisoitua vasta 1960-luvulla. Paikkakunnalle on asettunut muun muassa korkean teknologian yrityksiä.
Thornin komissio
Thornin komissio oli kuudes Euroopan komissio. Komission toimikausi oli 22. tammikuuta 1981–6. tammikuuta 1985. Komission puheenjohtajana toimi luxemburgilainen Gaston Thorn.
Content Management Framework
Content Management Framework tarkoittaa ohjelmointirajapintaa, jolla tehdään räätälöity verkkosivujen sisällönhallintajärjestelmä.
Viljakärsäkkäät
Viljakärsäkkäät (Sitophilus) on kovakuoriaisten lahkoon kuuluva varastokärsäkässuku. Sukuun kuuluu maailmanlaajuisesti yli 40 lajia, mutta lajimäärä vaihtelee eri lähteissä. Suomessa on tavattu ainakin kolme suvun lajia. Viljakärsäkkäät ovat kooltaan 2-5 mm.
Aleksi Tammentie
Aleksi Veijo Jalmari Tammentie (s. 6. elokuuta 1986 Tampere) on suomalainen kolmiloikkaaja. Hän edustaa Tampereen Urheilijat -38 -seuraa ja häntä valmentaa Markku Köykkä.
Kalevan kisoissa Tammentie voitti kultaa ensimmäisen kerran Tampereella 2008. Hän hyppäsi tuloksen 15,93 m ja kukisti kymmenen Suomen mestaruutta voittaneen Johan Meriluodon. Tammentie on saanut Kalevan kisoissa kultaa myös Espoossa 2009, Kajaanissa 2010, Turussa 2011, Lahdessa 2012, Vaasassa 2013 ja Kuopiossa 2014 sekä hopeaa Lappeenrannassa 2007. Sisäratojen SM-kilpailuissa hän on saanut kultaa Rovaniemellä 2007, Mustasaaressa 2009, Turussa 2010, Helsingissä 2011, Tampereella 2012, Rovaniemellä 2014 ja Tampereella 2015 sekä hopeaa Tampereella 2006 ja Joensuussa 2008.
Tammentien ulkorataennätys on Jämsässä 28. kesäkuuta 2014 hypätty 16,61 m. Hän ylitti 16 metriä ensimmäisen kerran vuonna 2009 ja tuolloin häntä ennen suomalaisista vain Johan Meriluoto ja Janne Harju olivat pystyneet ylittämään 16 metriä 2000-luvulla. Hallissa Tammentie on hypännyt parhaimmillaan 16,27 metriä Jyväskylässä 25. tammikuuta 2014.
Tammentie loukkasi polvensa juhannusviikolla 2015 vuoroloikkaharjoituksissa. Vamma vaati leikkaushoitoa eikä Tammentie ole palannut kilpakentille operaation jälkeen.
Operaatio Dragoon
Operaatio Dragoon (”rakuuna”) oli länsiliittoutuneiden onnistunut maihinnousu Etelä-Ranskaan toisessa maailmansodassa. Operaatio tapahtui 15. elokuuta 1944 ja maihinnousupaikka oli Toulonin sekä Cannesin kaupunkien välissä. Operaation nimi juontui Draguignan-nimisestä kaupungista, joka oli lähellä maihinnousupaikkaa.
Huolimatta operaation suuruudesta, Dragoon ei ole kovinkaan tunnettu. Se on usein jäänyt Pohjois-Ranskassa samana kesänä taisteltun Normandian maihinnousun varjoon. Dragoon oli kuitenkin liittoutuneiden kannalta tärkeä operaatio, sillä se avasi Ranskaan uuden rintaman ja hellitti Normandiassa taisteleviin kohdistuvaa painetta. Operaatiossa saatiin lisäksi haltuun tärkeä Marseillen satamakaupunki, joka muodostui yhdeksi tärkeimmäksi länsiliittoutuneiden huolto- ja tarvikelähteeksi.
Maihinnousu
Operaatio alkoi aamuyöllä 15. elokuuta maahanlaskujoukkojen pudotuksella 20 kilometriä sisämaahan päin, Le Muyn kunnan alueelle. Pudotus epäonnistui, ja laskuvarjojoukot ajautuivat kilometrien päähän laskeutumispaikastaan. Saksalaisten selusta oli kuitenkin puutteellisesti miehitetty, ja ainoat kohdatut saksalaiset kukistettiin nopeasti. Ennen maihinnousua Ranskan vastarintaliike oli auttanut liittoutuneiden toimintaa selustassa muun muassa tuhoamalla puhelinlinjoja ja kuljetusyhteyksiä.
Itse maihinnousu alkoi kello 8.00 ilmavoimien ja laivaston tykistötulella. Maihinnousujoukot kokivat rannoilla vain vähäistä vastarintaa: suuri osa saksalaisista oli joko saksalaisten miehittämiltä alueilta koottuja joukkoja tai itärintamalta irrotettuja veteraaneja, jotka antautuivat nopeasti. Liittoutuneet pääsivätkin lähes kaikilta maihinnousurannoilta etenemään nopeasti yhdistäen laskuvarjojoukkojen valtaamat alueet sillanpääasemaan.
Liittoutuneiden eteneminen pohjoiseen
Saksalaisten koettua raskaita tappioita yhdysvaltalaisten onnistuneessa operaatio Cobrassa Normandiassa, alivoimaisilla saksalaisilla ei ollut muuta vaihtoehtoa kuin aloittaa täysi perääntyminen koko Etelä-Ranskan alueella. Yhdysvaltalaiset etenivät pohjoiseen, vapauttaen Dignen 18. elokuuta ja Lyonin 3. syyskuuta. Samaan aikaan ranskalaiset etenivät rannikkoa pitkin. Toulon ja Marseille vapautettiin molemmat saman päivän aikana, 27. elokuuta.
Wizards of the Sonic
Wizards of the Sonic on WestBamin kappale. Se on tyyliltään elektronista tanssimusiikkia, ja kantavana teemana on Segan Mega Drive -pelikonsolin Sonic the Hedgehog 2 -pelin taistelukohtauksista lainattu melodia. Kappale julkaistiin singlenä Westbamin omalla Low Spirit -levymerkillä 1994 ja myös hänen Bam Bam Bam -albumillaan samana vuonna. Myöhemmin on julkaistu lisäksi erilaisia uudelleenmiksauksia.
Seppo Lampelan diskografia
Tämä on suomalaisen rap-artistin Seppo Lampelan diskografia.
Otto Grimlund
thumb|Otto Grimlund vuonna 1938thumb|Otto Grimlundin hauta [[Skogskyrkogårdenilla Tukholmassa.]] Otto Bernhard Grimlund (30. joulukuuta 1893 Malmö – 15. syyskuuta 1969 Tukholma) oli ruotsalainen poliitikko ja lehtimies.
Otto Grimlundin vanhemmat olivat Wilhelm Nicolaus Grimlund ja Carolina Liljegren. Vuosina 1903–1909 hän opiskeli Malmö högre allmänna läroverkissä, ja työskenteli vuosina 1911–1917 journalistina. Vuonna 1917 hän avioitui Olga Nilssonin kanssa.
Grimlund liittyi sosialidemokraattiseen nuorisojärjestöön jo vuonna 1911. Vuosina 1918–1925 hän oli Ruotsin kommunistisen puolueen johtokunnan jäsen, ja työskenteli monena vuonna Kominternille Moskovassa. Hän oli muun muassa Rostan (Ryska telegrambyrån i Stockholm) päällikkönä vuosina 1919–1920 ja toimitussihteeri (redaktionssekreterare) Folkets Dagblad Politiken -lehdessä vuosina 1917–1919, 1921–1922 ja 1925–1929. Lehden ulkomaantoimittajana hän toimi vuosina 1923–1924. Stalinismin nousun jälkeen Grimlund muutti takaisin Ruotsiin ja liittyi uudelleen Ruotsin sosialidemokraattiseen puolueeseen vuonna 1930.
Glaukon
Glaukon (, 400-luku eaa.) oli antiikin kreikkalainen filosofi. Hän oli kotoisin Ateenasta, ja todennäköisesti Platonin veli. Glaukon oli Sokrateen oppilas ja sokraatikko. Hän kirjoitti yhdeksän dialogia, jotka ovat varmuudella hänen. Sen lisäksi hänen nimiinsä on laitettu useita muita dialogeja.
Otto Grimlund
Grimlund oli myös johtohenkilöitä kansainvälisen vuokralaisjärjestöissä. Tukholman kaupungin johtokunnassa hän oli vuosina 1927–1931. Hänellä oli myös muitakin kunnallisia tehtäviä.
Miehet jotka vihaavat naisia (elokuva)
Miehet jotka vihaavat naisia on  tanskalaisen elokuvaohjaajan Niels Arden Oplevin ohjaama elokuva vuodelta 2009. Elokuvan käsikirjoitus pohjautuu ruotsalaisen kirjailijan Stieg Larssonin menestysromaaniin Miehet jotka vihaavat naisia. Kirjasta muodostui sittemmin rikosromaanitrilogian ensimmäinen osa. Myös kaksi jatko-osaa on sovitettu elokuvaksi: Tyttö joka leikki tulella (2009) ja Pilvilinna joka romahti (2009). Elokuva on julkaistu myös kaksiosaisena TV-sarjana, joka on kokonaiskestoltaan noin puoli tuntia pitempi kuin teatterielokuva. Elokuva julkaistiin Suomessa DVD:llä ja Blu-raylla elokuussa 2009 ja TV-sarja heinäkuussa 2010.
Juoni
Teoksen päähenkilö, toimittaja Mikael "Kalle" Blomkvist on tuomittu liikemies Wennerströmin herjauksesta, ja hän tuntee olevansa Tukholmassa rasite toimittamalleen yhteiskunnalliselle ja kriittiselle Millennium-lehdelle. Asianajaja Dirch Frode valtuuttaa Milton Security turvallisuusalan yrityksen tutkimaan Blomkvistin taustan, asialle laitetaan paras tutkija, Lisbeth Salander.
Sukufirman entiseltä johtajalta Henrik Vangerilta hän saa näennäisesti tehtäväksi kirjoittaa Vangerin perheen sukuhistorian, mutta tosiasiassa Vanger haluaa hänen tutkivan tarkemmin veljentyttärensä Harrietin merkillistä katoamista elokuisena iltapäivänä vuonna 1966. Suvun ahneet ja omaa etuaan ajavat jäsenet juonittelevat toisiaan vastaan. Vangerin mielestä joku näistä 1966 ryhmäkuvassa näkyvistä 22:sta on syyllinen Harrietin mahdolliseen murhaan.
Blomkvist majoittuu Vangerin yksityissaarella olevaan mökkiin ja saa tutkittavakseen valtavan tausta-aineiston, mukaan lukien poliisin aiemmin keräämän aineiston, katoamispäivänä kuvatun kaitafilmin ja paikallisen lehden valokuvaajan ottamia kuvia sekä Harrietin päiväkirjan. Tapausta aikoinaan tutkinut poliisi Morell oli joutunut umpikujaan. Juttu ei näytä edistyvän mihinkään, kunnes Blomkvist saa tuntemattomasta osoitteesta sähköpostiviestin, jossa ehdotetaan selittämättömän koodin ratkaisua.
Blomkvist saa näin yllättäen avukseen nuoren ja epäsovinnaisen, sisäänpäinkääntyneen hakkerin Lisbeth Salanderin, jonka menneisyyteen tuntuu niin ikään mahtuvan arvoituksellisuutta. Hänen valokuvan tarkka muistinsa on tutkimuksessa ratkaiseva tekijä. Holhouksen alaisena vielä aikuisiässäkin pidetty Lisbeth on itse kokenut raakaa väkivaltaa ja seksuaalista hyväksikäyttöä.
Vangerin perheen menneisyyteen kaivautuessaan he sotkeutuvat synkempään ja verisempään tarinaan kuin olisivat voineet kuvitellakaan. Molempien henki on vaarassa useaan otteeseen. Mukana on natsimenneisyyttä, mahtisuvun sisäisiä ristiriitoja, sairasta mielivaltaa ja seksuaalista hyväksikäyttöä.
Kreikan kansalliskirjasto
Kreikan kansalliskirjasto on Kreikan valtion kansalliskirjasto. Sen vanha rakennus sijaitsee Ateenan keskustassa. Rakennuksen on suunnitellut tanskalainen arkkitehti Theofil Hansen. Rakennus kuuluu Trilogia-nimiseen kolmen uusklassisen rakennuksen ryhmään, joihin kuuluvat myös Ateenan akatemia ja Ateenan yliopiston alkuperäinen rakennus.
Vuodesta 2017 kansalliskirjasto toimii myös Stávros Niárchoksen kulttuurikeskuksessa Kallithéassa.
Hinke Bergegren
thumb|right|Hinke Bergegren vuonna 1891. Henrik ”Hinke” Bergegren (1861 – 10. toukokuuta 1936) oli ruotsalainen kirjailija ja lehtimies.
Bergegren työskenteli lehtimiehenä ensin Social-Demokratenissa. Hän oli myös nuorsosialistien aikakauskirjan Brandin toimitusjohtaja ja toimitti myös Proletärenia (ei uusi Proletären). Bergegren kirjoitti monta romaania, novelleja ja teatteriteoksia. Hän oli yksi vallankumouksellisista sosiaalidemokraateista ja halusi tuoda ehkäisykeinot kansan tietoon. Nykyään hän on varsinkin tunnettu seksuaalireformihalustaan.
Hinke Bergegren kuului niihin sosiaalidemokraatteihin, jotka radikalisoituivat ja muuttuivat anarkisteiksi. Vuonna 1908 hänet erotettiin puolueesta pitkäaikaisen Hjalmar Brantingia vastaan kestäneen taistelun jälkeen. Moni nuorsosialisti ryhtyi hänen seuraajakseen, ja heitä kutsuttiin nimellä ”unghinkar”. Vuonna 1910 pidettiin kampanja Kärlek utan barn, jossa hän sanoi että on parempi olla rakkaan kanssa ilman lapsia kuin lapsia ilman rakkautta. Hän istui moneen otteeseen vankilassa aktiiviutensa vuoksi.
Sergio Canales
Sergio Canales Madrazo (s. 16. helmikuuta 1991 Santander, Kantabria, Espanja) on espanjalainen jalkapalloilija. Hän edustaa meksikolaista Monterreyta ja on pelipaikaltaan hyökkäävä keskikenttäpelaaja.
Racing Santander (2000–2010)
Canales on Racing Santanderin kasvatti. Hän liittyi seuraan vuonna 2000 pelattuaan aikaisemmin jalkapalloa koulunsa San Agustínin joukkueissa. Vuonna 2006 Deportivo La Coruña osti puolet Canalesin pelaajaoikeuksista osana kauppaa, jossa Pedro Munitis palasi Racingiin. Kauppaan kuuluivat myös Dudu Aouate ja Antonio Tomás, jotka matkasivat Deportivoon.
Canales teki ensiesiintymisensä Racingin edustusjoukkueessa 18. syyskuuta 2008 UEFA Cupin kotiottelussa Honkaa vastaan. Kaksi viikkoa myöhemmin hän pelasi ensimmäisen Primera Divisiónin ottelunsa Osasunaa vastaan. Kauden 2008–2009 aikana hän pelasi yhteensä kuudessa pääsarjaottelussa, mutta vietti suurimman osan kaudesta Segunda División B:ssä pelanneessa Racingin reservijoukkueessa.
Kaudella 2009–2010 Canales sai valmentaja Miguel Ángel Portugalin alaisuudessa enemmän vastuuta Racingin edustusjoukkueessa ja ratkaisi muun muassa 9. tammikuuta 2010 pelatun vierasottelun Sevillaa vastaan kahdella maalillaan. Seuraavana viikonloppuna hän onnistui ensimmäisen kerran maalinteossa El Sardinerolla ottelussa Valladolidia vastaan.
Real Madrid (2010–2012)
Kauden 2009–2010 jälkeen Canales siirtyi Real Madridiin, jonka kanssa hän teki kuusivuotisen sopimuksen helmikuussa 2010. Lehtitietojen mukaan madridilaisseura maksoi pelaajasta noin viiden miljoonan euron siirtokorvauksen. Alkuperäisten suunnitelmien mukaan hänen oli määrä palata kesällä 2010 Real Madridissa vietetyn harjoituskauden jälkeen lainasopimuksella kasvattajaseuraansa. Suunnitelmat kuitenkin muuttuivat, kun madridilaisseuran uusi päävalmentaja José Mourinho vakuuttui nuorukaisen taidoista ja halusi pitää hänet joukkueessaan.
Virallisen ensiesiintymisensä joukkueessa hän teki sarjakauden 2010–2011 avauskierroksella 29. elokuuta 2010 vieraissa Mallorcaa vastaan. Kokonaisuudessaan hänen ensimmäinen kautensa madridilaisseurassa sujui vähäisen vastuun merkeissä, saaden peliaikaa useimmiten vain otteluiden loppupuolella. Canales voitti ensimmäisen pokaalinsa ammattilaisurallaan, kun Real Madrid kaatoi Barcelonan Copa del Reyn loppuottelussa.
Lainalle Valenciaan (2011–2012)
Canales oli siirtymässä lehtitietojen mukaan Valenciaan kahden vuoden lainasopimuksella, jonka jälkeen hänen on tarkoitus palata takaisin omistajaseuraansa. Real Madrid olisi halunnut lainata hänet muualle Eurooppaan, mutta Canales itse halusi jäädä jatkamaan uraansa Espanjaan. Lainasopimus sisältää pykälän, mikä estää häntä pelaamasta omistajaseuraansa vastaan muissa kuin ystävyysotteluissa. Siirto sai lopulta vahvistuksen 4. elokuuta 2011.
Ensimmäisen maalinsa valencialaisseurassa hän teki 1. lokakuuta 2011 pelatussa ottelussa Granadaa vastaan. Myöhemmin saman kuukauden aikana pelatussa kotiottelussa Athletic Bilbaoa vastaan, Canales jouduttiin vaihtamaan pois kentältä kesken ottelun loukkaantumisen vuoksi. Ottelun jälkeen tehdyissä tutkimuksissa selvisi hänellä olleen polven eturistisiteen repeämä ja diagnoseissa hänen arvioitiin olevan poissa pelikentiltä seuraavat kuusi kuukautta. 26. maaliskuuta 2012 pitkän loukkaantumisjaksonsa jälkeen hän pääsi aloittamaan harjoittelun yhdessä muun joukkueen kanssa. Canales pelasi ensimmäisen ottelunsa tauon jälkeen 11. huhtikuuta 2012 Rayo Vallecanoa vastaan. Kuitenkin 26. huhtikuuta 2012 pelatussa Eurooppa-liigan ottelussa Atlético Madridia vastaan hän loukkasi polvensa uudelleen, ja joutui olemaan arvioiden mukaan sivussa uudet kuusi kuukautta.
Valencia (2012–2014)
Toisen pitkän loukkaantumisjakson jälkeen Canales teki paluunsa pelikentille 23. tammikuuta 2013 pelatussa Copa del Reyn toisessa osaottelussa Real Madridia vastaan.
Real Sociedad (2014–2018)
Canales ei onnistunut pelaamaan itseään Valenciaan joulukuussa 2013 päävalmentajaksi tulleen Juan Antonio Pizzin suosioon. 30. tammikuuta 2014 Canales siirtyi nelivuotisella sopimuksella baskiseura Real Sociedadiin. Hänestä maksettiin 3,5 miljoonan euron siirtokorvaus. Hän teki ensiesiintymisensä joukkueessa 5. helmikuuta 2014 pelatussa Copa del Reyn välieräottelussa Barcelonaa vastaan.
Maksimos Tunnustaja
Maksimos Tunnustaja, myös Maksimos Konstantinopolilainen, (noin 580 – 13. elokuuta 662) oli munkki, teologi ja Bysantin keisarin Herakleioksen avustaja. Häntä kunnioitetaan pyhimyksenä sekä itäisessä että läntisessä kristikunnassa. Hän vastusti jyrkästi monoteletisminä tunnettua oppia. Konstantinopolin kolmas kirkolliskokous tunnusti hänen teologiansa oikeaksi.
Sergio Canales
Maajoukkueura
Canales on pelannut Espanjan nuorisomaajoukkueissa. Hän oli mukana muun muassa vuoden 2008 alle 17-vuotiaiden EM-kilpailuissa, jossa Espanja voitti mestaruuden, sekä vuoden 2009 alle 19-vuotiaiden EM-kilpailuissa.
Karbidi
200px|thumb|[[Titaanikarbidin kide­hilan rakenne]] Karbidi on hiilen ja sitä vähemmän elektro­negatiivisen aineen yhdiste. Karbidit voidaan yleisesti ottaen jaotella kemiallisen sidos­tyypin mukaan seuraaviin ryhmiin: (i) suolamaiset, (ii) kova­lent­tiset karbidit, (iii) väli­sija­karbidit ja (iv) "väli­muotoiset" siirtymämetallien karbidit. Esi­merkkinä kustakin ryhmästä voidaan mainita kalsiumkarbidi, piikarbidi, volframikarbidi ja rautakarbidi eli sementiitti, joilla kaikilla on suuri teollinen merkitys. Ionisten karbidien nimeäminen ei ole systemaattista.
Suolamaiset karbidit
Suolamaisia, ioni­sidoksellisia karbideja muodostavat vahvasti elektro­positiiviset alku­aineet, lähinnä alkalimetallit, maa-alkalimetallit ja ryhmän 3 metalliset alku­aineet kuten skandium, yttrium ja lantaani. Ryhmään 13 kuuluva alumiini muodostaa myös ioni­sidoksellisen karbidin, alumiinikarbidin, mutta samaan ryhmään kuuluvat gallium, indium ja tallium eivät.
Kaikki suola­maiset karbidit hydro­lysoi­tuvat vesi­liuoksissa ja muodostavat hiilivetyjä.
Metanidit
Laajemmassa mielessä voidaan metanideiksi kutsua mitä tahansa yhdistettä, joka hydro­ly­soi­tuu metaaniksi. Sellaisia voisivat olla esi­merkiksi suolat, jotka sisältävät vety­pitoisia anioneja, kuten CH3-, CH22- ja CH3-. Kuitenkin IUPACin systemaattisen nimeämis­käytännön mukaan näistä vain viimeksi­ mainittua sanotaan "metanidiksi". Teoriassa yhdisteitä, joissa on metyyliryhmä ja jokseenkin suuri sidoksen polaarisuus hiilen ja siihen liittyvän muun atomin kuin vety­atomin välillä, voidaan pitää suoloina, joissa on tämä anioni; todellisuudessa kuitenkin useimmat, elleivät suorastaan kaikki, sellaiset yhdisteet ovat ko­valent­tisia.
Asetylidit
200px|thumb|Kaksi palaa kalsiumkarbidia Eräiden karbidien oletetaan olevan suoloja, joissa on asetylidi-ioni C22–, jota sanotaan myös per­karbidiksi. Siinä on ko­valent­ti­nen kolmoissidos kahden hiili­atomin välillä. Asetylideja muodostavat alkalimetallit, maa-alkalimetallit (berylliumia ja magnesiumia lukuun ottamatta) sekä lantanoidit. Asetylideja ovat esimerkiksi natriumkarbidi Na2C2, kalsiumkarbidi CaC2 ja lantaanikarbidi LaC2 Lantanoidit kuitenkin muodostavat myös seskvi­karbideja, joiden kaava on muotoa M2C3. Myös ryhmän 11 metallit voivat muodostaa asetylideja kuten kupari(I)asetylidi ja hopea-asetylidi. Aktinidien karbideja, joiden stoikiometria on MC2 ja M2C3, voidaan niin ikään pitää C22–:n suola­maisina johdoksina.
Nämä yhdisteet, esimerkiksi kalsiumkarbidi (CaC2), reagoivat veden (H2O) kanssa siten, että muodostuu asetyleeniä (C2H2) ja kalsiumhydroksidia (Ca(OH)2) eli sammutettua kalkkia:
Näin valmistettua asetyleeniä voidaan käyttää polttoaineena esimerkiksi karbidilampussa, jossa asetyleenikaasua saadaan tiputtamalla vettä kalsiumkarbidia sisältävään säiliöön.
Asetylideissa hiili­atomien välisen kolmois­sidoksen pituus vaihtelee. Kalsiumkarbidissa se on 109,2 pm samoin kuin asetyleenissakin, mutta esimerkiksi lantaanikarbidissa 130,3 pm ja uraanikarbidissa jopa 134 pm. Lantaani­karbidissa lantaanin oletetaan olevan La3 -ioneina, jolloin yli­määräinen elektroni on de­lokali­soi­tunut C22 &minus ; -ionin hajottavalle orbitaalille, mikä selittää tämän yhdisteen metalli­maisen sähkön­johtavuuden.
Kovalenttiset karbidit
Kovalenttisina karbideina pidetään yleensä piin ja boorin karbideja, joskin kaikilla hiili­yhdisteillä on jossakin määrin ko­valent­tista luonnetta. Piikarbidilla on kaksi saman­tapaista kide­muotoa, joilla molemmilla on timanttia muistuttava kiderakenne. Boorikarbidilla, B4C sen sijaan on epä­tavallinen rakenne, johon sisältyy ikosaedrisiä, hiili­atomien toisiinsa sitomia boori­atomien muodostamia yksikköjä. Tässä suhteessa boori­karbidi muistuttaa runsaasti booria sisältäviä borideja.
Metalliset välisijakarbidit
200px|thumb|[[Volframikarbidia käytetään työkalujen terien päällystämiseen.]] Ryhmien 4, 5 ja 6 siirtymämetallien karbideja, kromin karbideja lukuun ottamatta, kuvataan usein välisijayhdisteiksi. Näillä karbideilla on metalli­maisia ominaisuuksia ja ne taittavat voimakkaasti valoa. Joillakin niistä on vaihteleva stoikiometria kuten titaanikarbidilla TiC. Titaani­karbidi ja volframikarbidi ovat teollisesti tärkeitä, ja niitä käytetään työ­kalujen terien päällystämiseen.
Kauan on oletettu, että tiiviisti pakkautuneessa metalli­hilassa hiili­atomit sijoittuvat oktaedrisiin väli­sijoihin, kun metalli­atomin säde on noin 135 pm:. Jos metalli­atomeilla on pinta­keskinen kuutiollinen kiderakenne (fcc) ja kaikkiin okta­edrisiin välisijoihin sijoittuu hiili­atomi niin, että metallin ja stoikio­metrinen suhde on 1:1, syntyvällä kiteellä on natriumkloridin kaltainen kide­rakenne. Jos taas metalliatomit muodostavat heksa­gonaalinen tiivis­pakkauksen (hcp), jolloin okta­edriset välisjat ovat suoraan vasta­päätä toisiaan metalli­atomien muodostaman tason molemmin puolin, niin jos vain toinen näistä väli­sijoista täytetään hiili­atomilla niin, että stoikio­metrinen suhde on 2:1, syntyvällä kiteellä on kadmiumjodidin (CdI2) kaltainen kide­rakenne.
Siirtymämetallien karbidit reagoivat veden kanssa vain hitaasti, ja usein reaktio voidaan jättää kokonaan huomioon ottamatta. Esimerkiksi, riippuen pinnan huokoi­suudesta, titaanikarbidin pinnasta hydro­lysoi­tuu viidessä minuutissa noin 5–30 atomin paksuinen kerros, minkä jälkeen reaktio saturoituu.